b'\n_START_ARTICLE_\nJude\xc8\x9bul Vaslui (interbelic)\n_START_SECTION_\n\xc3\x8entindere\n_START_PARAGRAPH_\nJude\xc8\x9bul se afla \xc3\xaen partea central-estic\xc4\x83 a Rom\xc3\xa2niei Mari, \xc3\xaen centrul regiunii Moldova. \xc3\x8en prezent, cea mai mare parte a teritoriului lui este inclus \xc3\xaen actualul jude\xc8\x9b Vaslui, p\xc4\x83r\xc8\x9bi mai mici fiind incluse \xc3\xaen jude\xc8\x9bele Ia\xc8\x99i \xc8\x99i Bac\xc4\x83u. Se \xc3\xaenvecina la nord cu jude\xc8\x9bul Ia\xc8\x99i, la vest cu jude\xc8\x9bul Roman, la est cu jude\xc8\x9bul F\xc4\x83lciu, iar la sud cu jude\xc8\x9bele Tutova \xc8\x99i Bac\xc4\x83u.\n_START_SECTION_\nPopula\xc8\x9bie\n_START_PARAGRAPH_\nConform datelor recens\xc4\x83m\xc3\xa2ntului din 1930 popula\xc8\x9bia jude\xc8\x9bului era de 139.503 locuitori, dintre care: 93,4% rom\xc3\xa2ni, 3,6% evrei, 2,3% \xc8\x9bigani \xc8\x99.a. Din punct de vedere confesional popula\xc8\x9bia era alc\xc4\x83tuit\xc4\x83 din 95,7% ortodoc\xc8\x99i, 3,6% mozaici, 0,2% romano-catolici \xc8\x99.a.\n_START_SECTION_\nMediul urban\n_START_PARAGRAPH_\n\xc3\x8en anul 1930 popula\xc8\x9bia urban\xc4\x83 a jude\xc8\x9bului era de 15.310 locuitori, dintre care 72,5% rom\xc3\xa2ni, 21,4% evrei, 3,0% \xc8\x9bigani \xc8\x99.a. Sub aspect confesional or\xc4\x83\xc8\x99enimea era format\xc4\x83 din 76,4% ortodoc\xc8\x99i, 21,4% mozaici, 1,1% romano-catolici \xc8\x99.a.'